Actorion sydd wedi chwarae rhan mwy nag un cymeriad

Mae sawl actor wedi chwarae mwy nag un cymeriad ym Nghwmderi tros y blynyddoedd. Ambell un fel cymeriad dros dro, rhai eraill fel prif gymeriadau.

Isod mae rhestr o rai o'r actorion hyn a'u cymeriadau.

### **Sharon Morgan**

   Mae Sharon Morgan wedi chwarae rhan tri cymeriad yn y rhaglen.

Gwnaeth ei ymddangosiad cyntaf yn y cwm yn 1978 fel Sian Jones, athrawes a oedd yn gweithio gyda Beth Leyshon a cafodd berthynas gyda Wayne Harries.

Bu Sian yn y cwm am lai na blwyddyn ond dychwelodd Sharon i'r cwm yn 1984 fel Sylvia Bevan. Sylvia oedd perchennog Llwynderi Fawr, a symudodd i'r Cwm gyda'i gwr Stan. Wedi i'w phriodas ddod i ben cafodd y cymeriad yma hefyd berthynas gyda Wayne. Yn dilyn ei farwolaeth yn 1987 gadawodd Sylvia'r cwm.

Dychwelodd Sharon am y drydedd tro yn 2018 fel Brenda Parri.

### **Jonathan Nefydd**

Gwnaeth Jonathan Nefydd ei ymddangosiad cyntaf yn Nghwmderi yn yr 80au hwyr fel Huw, ffrind ysgol i Barry John Probert.

Dychwelodd yn y 90au fel Gwilym Cooper, y cyfriethiwr oedd yn erlyn Steffan Humphries pan gyhuddwyd o dreisio Karen Parry. Yn gyn gariad i Mair James bu i Gwilym ymddangos sawl gwaith yn y cyfnod.

Daeth Jonathan yn aelod parhaol o'r cast yn 2008 pan symudodd Colin Evans i'r ardal, yn dilyn ei gyn wraig Gaynor a'u plant Izzy a Lois.

### **Toni Carrol**

Fel Denise y 'stripogram' wnaeth Toni Carrol ei ymddangosiad cyntaf yn 1986. Cafodd Denise waith gan gwmni stripogram Edgar Sutton a Kevin Probert a wedi i Doreen, gwraig Kevin ddod i wybod am y cwmni. Gadael Cwmderi oedd hanes Kevin, law yn law a Denise.

Cymeriad llwer mwy parchus oedd Olwen Parry, a brynnodd Siop y Pentref yn 1992. Yn fam i Karen Parry, cafodd Olwen berthynas gyda Meic Pierce a troi'r Caffi yn salon drin gwallt cyn gadael am Sbaen at ei chyn-wr yn 1996, gyda rhai ymweliadau achlysurol ers hynny.

### **Buddug Williams**

Mae Buddug Williams wedi bod yn 'fatriarch' i ddau o deuluoedd mwyaf blaenllaw'r Cwm.

Hi oedd yn chwarae rhan Bet Harries, mam Reg, Wayne a Sabrina pan gychwynodd y gyfres yn 1974. Byr oedd y cyfnod cyntaf hyn gan i Bet farw yn 1975, y cymeriad cyntaf i farw ar Bobol y Cwm.

Bu'r ail gyfnod yn ddipyn hirach, pan ail-ymunodd Buddug a'r cast fel Anti Marian, modryb i Denzil a Cadno. Bu'n cadw trefn ar deulu Penrhewl rhwng 1999 a 2016.

### **Iris Jones**

Tros ei dwy gynfod yn Nghwmderi mae Iris Jones wedi hudo sawl un o ddynion y cwm.

Daeth Sister MacGregor i weithio ym Mryn Awelon yn 1978 a bu bron iddi hi a Harri Parri symyd i fyw gyda'i gilydd yn Aberystwyth cyn iddynt newid eu meddyliau ar y funud olaf.

Dychwelodd Iris i'r Cwm yn 1997 fel Beryl Nicholas, mam Cassie, a nain Steffan Humphries a Mai. Yn ystod amser Beryl yn y cwm cafodd gynnig i briodi y Parchedig William Jones ond David Tushingham aeth a'i bryd yn y pen draw a bu i'r ddau briodi yn 2001.

Gadawodd am y tro olaf yn 2004 pan symudodd Beryl i'r gogledd gyda'i merch. Bu farw Iris Jones yn 2017.

### **Arwel Davies**

Cychwynodd cyfnod gyntaf Arwel Davies ym Mhobol y Cwm yn 1996, fel Alun Bevan, mecanic oedd yn gweithio yn garej Derek Jones. Cafodd drafferthion gyda cyffuriau a bu farw blwyddyn yn ddiweddarach yn 1997.

Bu'r ail gyfnod yn tipyn hirach. Daeth Eifion Rowlands i Gwmderi am y tro cyntaf yn 2007, yn symyd at ei gariad Cadno wedi cyfnod yn y carchar. Ers hynnnu mae wedi dod yn dad i ddau o blant Bobi ac Arthur, priodi Angela a dod allan yn hoyw.

### **Margaret Williams**

Bu Margaret Williams yn chware rhan Beti Griffiths rhwng 1981 a 1986. Beti oedd brifathrawes yr Ysgol Gynradd ac yn dilyn marwolaeth ei gwr Colin bu'n rhedeg y fferm hefyd, gyda chymorth Dic Deryn.

Dychwelodd i Gwmderi yn y flwyddyn 2000 fel Hetty, chwaer golledig Beryl, a oedd wedi bod yn byw draw yn yr Unol Daliaethau gyda'i mab J.J. Bu i Hetty ymweld a'i chwaer fwy nag unwaith, a bu yn westai yn briodas Beryl a Tush yn 2001.

### **Nia Caron**

Daeth Nia Caron i Gwmderi gyntaf yn 1990 fel Jane Leonard. Hi oedd mam enedigol Gareth Wyn Harries ac roedd hi'n awayddus i ail gysylltu a'i mab, er mawr ofid i Megan.

Dychwelodd yn fwy hir-dymor yn 1999 pan symudodd Anita i'r cwm. Hi oedd mam Darren a Dwayne a cyn gariad i Meic Pierce. Buan iawn bu iddynt ail gydio yn eu perthynas a mae Anita wedi bod yn Gwmderi ers hynnu.

### **Sara Harris Davies**

Cymeriad gyntaf Sara Harris Davies yn y rhaglen oedd Menna Evans, cariad i Derek Jones. Bu'n rhan o'r cast rhwng 1995 ag 1996, cyn dychwelyd yn 2001 i gael perthynas byr gyda Bleddyn Matthews ar ôl ffoi o'i phartner treisgar.

Yn 2015 daeth Linda Harding i'w ymweld a'i mab 'DJ', a darganfu mai Dai Ashurst oedd ei dad, nid Dic fel yr oedd wedi gredu. Symudodd Linda i fyw i'r Cwm yn fwy parhaol pan bu'n diodde a gancr. Bu farw yn 2017 pan gymerodd ei bywyd ei hyn gyda help Cadno.Categori:Erthyglau